CELEX: 62005CA0461
Language: et
Date: 2009-12-15 00:00:00
Title: Kohtuasi C-461/05: Euroopa Kohtu (suurkoda) 15. detsembri 2009 . aasta otsus — Euroopa Komisjon versus Taani Kuningriik (Liikmesriigi kohustuste rikkumine — Sõjavarustuse maksuvaba import)

27.2.2010   
            
            
               ET
            
            
               Euroopa Liidu Teataja
            
            
               C 51/5
            
         Euroopa Kohtu (suurkoda) 15. detsembri 2009. aasta otsus — Euroopa Komisjon versus Taani Kuningriik
   (Kohtuasi C-461/05) (1)
   
   (Liikmesriigi kohustuste rikkumine - Sõjavarustuse maksuvaba import)
   2010/C 51/07
   Kohtumenetluse keel: taani
   
      Pooled
   
   
      Hageja: Euroopa Komisjon (esindajad: C. Cattabriga, G. Wilms ja H. Støvlbæk)
   
      Kostja: Taani Kuningriik (esindajad: J. Molde, J. Bering Liisberg ja B. Weis Fogh
   
      Kostja toetuseks menetlusse astujad: Kreeka Vabariik (esindajad: E.-M. Mamuna, A. Samoni-Rantou ja K. Boskovits), Portugali Vabariik (esindajad: C. Guerra Santos, L. Inez Fernandes ja J. Gomes), Soome Vabariik (esindajad: E. Bygglin ja A. Guimaraes-Purokoski)
   
      Kohtuasja ese
   
   Liikmesriigi kohustuste rikkumine — Nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom (EÜT L 155, lk 1) ja pärast 31. maid 2000 nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1) artiklite 2, 9, 10 ja 11 rikkumine — Sõjaliste vahendite maksuvaba import
   
      Resolutsioon
   
   
               1.
            
            
               Kuna Taani Kuningriik keeldus arvutamast ja Euroopa Komisjonile üle kandmast ajavahemikul 1. jaanuarist 1998 kuni 31. detsembrini 2002 sissenõudmata jäänud omavahendeid seoses tollimaksuvabalt imporditud sõjavarustusega ning keeldus maksmast viivitusintressi kõnesolevate omavahendite Euroopa Komisjonile kättesaadavaks tegemata jätmise eest, siis on Taani Kuningriik rikkunud kohustusi, mis kuni 31. maini 2000 tulenevad nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduse omavahendite süsteemi käsitlev otsus 88/376/EMÜ, Euratom (muudetud nõukogu 8. juuli 1996. aasta määrusega (EÜ, Euratom) nr 1355/96), artiklitest 2 ja 9–11 ning alates 31. maist 2000 nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduse omavahendite süsteemi käsitlev otsus 94/728/EÜ, Euratom, artiklitest 2 ja 9–11.
            
         
               2.
            
            
               Mõista kohtukulud välja Taani Kuningriigilt.
            
         
               3.
            
            
               Jätta Kreeka Vabariigi, Portugali Vabariigi ja Soome Vabariigi kohtukulud nende endi kanda.
            
         
      (1)  ELT C 48, 25.2.2006.